Source: https://www.epi.sk/zz/1994-351
Timestamp: 2020-07-07 23:21:35+00:00
Document Index: 102116

Matched Legal Cases: ['§ 2', '§ 4', '§ 19', '§ 45', '§ 2', '§ 2', '§ 5', '§ 25']

351/1994 Z. z. Vyhláška Ministerstva školstva a vedy Slovenskej republiky o školských strediskách záujmovej činnost... | Aktuálne znenie
Hľadaj v 351/1994 ×
Vyhláška č. 351/1994 Z. z.Vyhláška Ministerstva školstva a vedy Slovenskej republiky o školských strediskách záujmovej činnosti
(v znení č. 28/2005 Z. z., 389/2007 Z. z.)
(1) Stredisko zabezpečuje výchovno-vzdelávaciu činnosť a aktívny oddych detí a mládeže v ich voľnom čase formou spontánnych aktivít, súťaží a individuálneho prístupu v priebehu celého kalendárneho roka.
(2) Priamou výchovnou prácou sa rozumie
a) pravidelná činnosť v záujmových útvaroch a kluboch záujmovej činnosti,
f) pedagogický dozor a organizačná práca pri podujatiach strediska nariadené riaditeľom; tieto aktivity sa využívajú spravidla na doplnenie stanovenej miery výchovnej práce,
g) aktívna účasť žiakov na plnení úloh školy,
h) vypracovanie a predkladanie projektov neformálnymi skupinami žiakov,
i) vzájomná spolupráca so školami, s inými školskými zariadeniami a mimovládnymi organizáciami,
j) medzinárodné výmeny a mobilita mládeže.
(1) Stredisko sa člení na záujmové útvary a kluby záujmovej činnosti.
(2) Pre zdravotne postihnuté deti a mládež sa môžu zriaďovať v stredisku špeciálne záujmové útvary a kluby záujmovej činnosti.
(3) Štruktúra, zameranie a počet záujmových útvarov a klubov záujmovej činnosti sa určuje najmä podľa záujmu, želaní a návrhov detí a mládeže s prihliadnutím na finančné a materiálno-technické možnosti.
(1) Stredisko zriadené ako právnická osoba riadi riaditeľ strediska, ktorého vymenúva a odvoláva zriaďovateľ. Stredisko zriadené ako súčasť školy riadi riaditeľ školy.
(2) Riaditeľ strediska a riaditeľ školy (ďalej len „riaditeľ “) zodpovedá za koncepciu, činnosť a hospodárenie strediska.
(3) Riaditeľ so súhlasom zriaďovateľa vydáva štatút strediska, pracovný a organizačný poriadok a rámcový plán činnosti strediska.
(1) Zamestnancami strediska sú
a) vedúci vychovávateľ,
(2) Kvalifikačné požiadavky na vychovávateľov určuje osobitný predpis.5)
(3) Od externých vedúcich záujmových útvarov a vedúcich klubov záujmovej činnosti sa vyžaduje odborná spôsobilosť na záujmovú oblasť, ktorú riadia.
(4) Pracovný čas v stredisku je vo voľnom čase detí a mládeže, spravidla v popoludňajších a večerných hodinách, v dňoch pracovného pokoja a cez školské prázdniny.
(5) Rozsah výchovnej starostlivosti vychovávateľov v stredisku ustanovuje osobitný predpis.6) Rozsah a obsah priamej výchovnej práce vychovávateľov určuje § 2 ods. 2.
(1) Spôsob a právnu formu hospodárenia strediska určuje zriaďovateľ podľa osobitného predpisu.7)
(2) Výška mesačného príspevku na čiastočnú úhradu nákladov spojených s činnosťou v stredisku, ktorého zriaďovateľom je krajský školský úrad, samosprávny kraj alebo obec, určená podľa osobitného predpisu,8) môže byť na jedno dieťa najmenej 50 Sk a najviac 7,5 % sumy životného minima pre nezaopatrené dieťa podľa osobitného predpisu;9) tento príspevok sa uhrádza vopred do 10. dňa kalendárneho mesiaca, ktorý predchádza kalendárnemu mesiacu, za ktorý sa príspevok uhrádza.
(4) Výška mesačného príspevku uvedeného v odseku 2 môže byť 0 Sk až 50 Sk na jedno dieťa, ak rodič alebo iná osoba, ktorá má voči dieťaťu vyživovaciu povinnosť, predloží riaditeľovi strediska rozhodnutie o pomoci v hmotnej núdzi10) podľa osobitného predpisu.
1) § 4 ods. 2 zákona Národnej rady Slovenskej republiky č. 279/1993 Z. z. o školských zariadeniach.
3) § 19 ods. 2 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov.
4) § 45 zákona č. 29/1984 Zb. o sústave základných a stredných škôl (školský zákon).
5) Vyhláška Ministerstva školstva Slovenskej republiky č. 41/1996 Z. z. o odbornej a pedagogickej spôsobilosti pedagogických pracovníkov v znení neskorších predpisov.
6) § 2 ods. 3 písm. j) nariadenia vlády Slovenskej republiky č. 238/2004 Z. z. o rozsahu vyučovacej činnosti a výchovnej činnosti pedagogických zamestnancov.
7) § 2 ods. 4 a 5 zákona Národnej rady Slovenskej republiky č. 279/1993 Z. z.
8) § 5 ods. 6 písm. c) zákona č. 596/2003 Z. z.
10) § 25 ods. 4 zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov.